શીર્ષક: પાટીદાર નેતા હાર્દિક પટેલને આંદોલન માટે મંજૂરી કેમ નહીં?\nકાલ્પનિક લેખનું ઉપરનું શીર્ષક જોતાં, લેખની કલ્પના કરો.\n
જોકે, ઉપવાસ શરૂ થાય પહેલાં જ અમદાવાદ ક્રાઇમ બ્રાન્ચ દ્વારા તેમની અટકાયત કરી લેવાઈ હતી અને મોડી સાંજે જામીન પર છૂટકારો થયો હતો. 

હાર્દિક પટેલ વિરુદ્ધ ભારતીય દંડ સંહિતા(આઈપીસી)ની કલમ 143 અને 186 અંતર્ગત ગેરકાયદેસર મંડળી રચવી અને સરકારી કે પોલીસની કામગીરીમાં દખલ કરવાના ગુના હેઠળ એફઆઈઆર (ફર્સ્ટ ઇન્ફર્મેશન રિપોર્ટ) નોંધવામાં આવી છે.

આ અંગે હાર્દિક પટેલે સ્થાનિક પત્રકાર ભાર્ગવ પરીખ સાથે વાતચીતમાં જણાવ્યું, ''લોકશાહીમાં વિરોધ અને આંદોલન કરવાનો હક ભારતનું બંધારણ આપે છે.''

''રાજ્ય સરકાર મને આંદોલન કરવાની મંજૂરી નહીં આપી આ હક છીનવી રહી છે.''

મંજૂરી ના મળવા પાછળનું કારણ જણાવતા હાર્દિક ઉમેરે છે, ''વિજય રૂપાણી ગુજરાતના મુખ્ય મંત્રી નથી પણ ગુજરાત સરકારના પ્રવક્તા માત્ર છે.''

''તેઓ માત્ર ત્યારે જ મંજૂરી આપશે કે જ્યારે તેમને દિલ્હી ખાતેથી મંજૂરી મળશે.''

જામીન પર છૂટ્યા બાદ હાર્દિકે પત્રકારો સાથે વાતચીતમાં જણાવ્યું કે જો 25મી ઑગસ્ટે તેમને જેલમાં ધકેલી દેવામાં આવશે તો ત્યાંથી પણ તેઓ અનશન ચાલુ રાખશે. 

કાયદો અને વ્યવસ્થાની સ્થિતિ જાળવવાનું પગલું?

અમદાવાદના નિકોલમાં હાર્દિક ઉપવાસ પર બેસવાના હતા, જેને પગલે ત્યાં મોટા પ્રમાણમાં પોલીસ બંદોબસ્ત કરાયો હતો

આ અંગે ભાર્ગવ પરીખે ગુજરાતના નાયબ મુખ્યમંત્રી નીતિન પટેલ સાથે વાત કરી. 

નીતિન પટેલે આ મામલે જણાવ્યું, ''કાયદો અને વ્યવસ્થાની જાળવણી માટે જ આ પગલું ભરવામાં આવ્યું છે.'' 

પટેલે એવું પણ જણાવ્યું કે જે પણ કાર્યવાહી થઈ છે એ 'નિયમાનુસાર' જ થઈ છે. 

આ જ વાત હાર્દિક પેટેલની અટકાયત કરનારા ક્રાઇમ-બ્રાન્ચના પોલીસ ઇન્સ્પેક્ટર જે. એસ. ગેડમે પણ દોહરાવી. 

ગેડમેએ બીબીસીને જણાવ્યું, ''કાયદો અને વ્યવસ્થાની સ્થિતિને જાળવી રાખવા માટે જ હાર્દિક પટેલની અટકાયત કરવામાં આવી છે.''

હાર્દિક ઉપરાંત અન્ય 29 પાટીદાર આગેવાન અને કાર્યકરોની પણ આ મામલે અટકાયત કરવામાં આવી હોવાનું પણ તેમણે જણાવ્યું. 

રાજકીય રમતનો ભાગ?

હાર્દિક પટેલની કરાયેલી અટકાયત પાછળનું કારણ સમજવા બીબીસીએ વરિષ્ઠ પત્રકાર અજય ઉમટ સાથે વાત કરી. 

ઉમટે જણાવ્યું, ''ગુજરાત સરકારને લાગી રહ્યું છે કે હાર્દિક જે પણ કરી રહ્યા છે એ કોંગ્રેસના ઇશારે જ કરી રહ્યા છે.''

''વળી આ પ્રકારના આંદોલનમાં ઘર્ષણની શક્યતાને પણ નકારી શકાય નહીં. એટલે, સરકાર કાયદો અને વ્યવસ્થાની સ્થિતિને આગળ ધરી આંદોલનને મંજૂરી આપી રહી નથી.'' 

ઉમટ એવું પણ જણાવે છે કે, આ અટકાયત એ...